《良辰》
宋代·吴则礼

良辰入奇怀，端欲挽我行。
幽花迎人笑，欣然媚柴荆。
春醪处处迎，姑泻浊与清。
好鸟何许来，日暮独一鸣。
江山雨新洗，坐使老眼明。
天公喑鹁鸪，要作烂漫晴。
平生木上坐，莫逆惟有卿。
妇寻茅三间，遥取乌几凭。
长腰雪不如，付兹腹彭亨。
短蔬胜肥肉，甘哉北湖羹。
一饱便可足，此外岂所营。
莫语儿子辈，吾侪宁要名。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。